Republika Hrvatska

Primorsko-goranska županija

GRAD DELNICE

**KOMISIJA ZA STATUT, POSLOVNIK I NORMATIVNU DJELATNOST**

KLASA: 023-07/21-01/15

URBROJ: 2170-6-50-5-22-7

Delnice, 26. siječnja 2022. godine

**Z A P I S N I K**

sa 2. sjednice Komisije za Statut, poslovnik i normativnu djelatnost, održane 26. siječnja 2022. godine u Maloj vijećnici Grada Delnica s početkom u 13,00 sati.

**Prisutni: Ivica Knežević, dipl. iur. predsjednik Komisije, Ivana Pečnik Kastner, dipl. ing. šum. članica i Igor Pleše, dipl. oecc. član;**

Predsjednik Komisije otvorio je sjednicu, utvrdio da su sjednici nazočna sva tri člana Komisije čime su ispunjeni uvjeti za donošenje pravovaljanih odluka, pitao da li članovi imaju dopune dnevnog reda, na što su članovi odgovorili da nemaju dopuna, nakon čega je predložio da se usvoji predloženi

**DNEVNI RED:**

1. **Verifikacija zapisnika sa 1. sjednice Komisije za Statut, Poslovnik i normativnu djelatnost od 18. listopada 2021. godine** (izvjestitelj: predsjednik Komisije Ivica Knežević);
2. **Inicijativa za pokretanje postupka za izmjene Poslovnika Gradskog vijeća Grada Delnica** (izvijestitelj: predsjednik Komisije Ivica Knežević);
3. **Razmatranje Izviješća o radu Komisije za Statut, Poslovnik i normativnu djelatnost za 2021. godinu** (izvjestitelj: predsjednik Komisije Ivica Knžević);
4. **Razno,**

što su članovi učinili jednoglasno.

**Ad-1/ Verifikacija zapisnika sa 1. sjednice Komisije za Statut, Poslovnik i normativnu djelatnost od 18. listopada 2021. godine;**

Nakon kratkog uvodnog izlaganja predsjednika, Komisija za Statut, Poslovnik i normativnu djelatnost jednoglasno je usvojila sljedeći:

**Z A K LJ U Č A K**

1. **Verificira se zapisnik sa 1. sjednice Komisije za Statut, Poslovnik i normativnu djelatnost održane 18. listopada 2021. godine.**
2. **Zapisnik sa 1. sjednice Komisije sastavno je dio ove odluke.**

**Ad-2/ Inicijativa za pokretanje postupka za izmjene Poslovnika Gradskog vijeća Grada Delnica;**

Nakon uvodnog izlaganja predsjednika Komisija te rasprave u kojoj su učestovali članovi Komisije, **uz poseban naglasak da Komisija za Statut, Poslovnik i normativnu djelatnost skreće pozornost izvršnoj vlasti na dosljednu primjenu i poštivanje odredbi članka 53. st. 1, al. 3. Statuta Grada Delnica, članka 7. st. 3. al. 3. Odluke o utvrđivanju i osnivanju radnih tijela Gradskog vijeća Grada Delnica i članka 27. st. 1. al. 3. Poslovnika Gradskog vijeća Grada Delnica, što do sada nije činila,** ocijenila je prijedlog inicijative opravdanim i potrebnim, kao i obrazloženje istog, nakon čega je jednoglasno donijela sljedeći:

**Z A K LJ U Č A K**

1. **Komisija za Statut, Poslovnik i normativnu djelatnost Gradskog vijeća Grada Delnica pokreće inicijativu za izradu pročišćenog teksta Poslovnika Gradskog vijeća Grada Delnica sa prijedlogom izmjene i dopune Poslovnika.**
2. **Komisija za Satut, Poslovnik i normativnu djelatnost ocjenjuje opravdanim da se revidira i odredba članka 73. st. 4. Poslovnika, na način da se rok od 10 dana skrati na 7 dana, a radi učinkovitije i kvalitetnije pripreme materijala za sjednicu Gradskog vijeća.**
3. **Na kraju, Komisija predlaže da se odredbe nove Glave XVII koje se odnose na nastupanje posebnih okolnosti za sazivanje i održavanje sjednice Gradskog vijeća Grada Delnica razrade posebnim pravilima koja će biti sastavni dio Poslovnika.**
4. **Komisija predlaže da se Gradonačelnica Grada Delnica zaduži da putem Odsjeka za lokalnu samoupravu, društvene djelatnosti i opće poslove Grada Delnica u roku od 30 (trideset) dana pripremi prijedlog nacrta izmjene i dopune Poslovnika Gradskog vijeća Grada Delnica sa pročišćenim tekstom Statuta.**
5. **Inicijativa za izradu prijedloga nacrta Pročišćenog teksta Poslovnika Gradskog vijeća Grada Delnica sa izmjenama i dopunama Poslovnika dostavlja se Gradskom vijeću Grada Delnica radi donošenja odluke o pokretanju postupka.**

Obrazloženje:

Neprijeporno je da je Gradsko vijeće Grada Delnica donijelo Poslovnik Gradskog vijeća Grada Delnica 2018. godine te da su 2019. i 2021. godine donesene izmjene i dopune Poslovnika (SN GD 1/18, 1/19 i 3/21). S obzirom na obuhvatne i sadržajno specifične izmjenjene odredbe vrlo se teško snalaziti u takvoj formi akta te se nameće opravdana potreba da se izradi pročišćeni tekst Poslovnika.

Nastavno, Komisija ocjenjuje da doista postoje opravdani razlozi da se redovan rok za dostavu materijala za sjednicu sa 10 (deset) dana skrati na 7 (sedam) dana kako bi se stručnim službama omogučila što učinkovitija i kvalitetnija priprema materijala čime bi se, u pravilu, izbjegle situacije naknadnog, odnosno zakašnjelog dostavljanja materijala za Gradsko vijeće.

Komisija je čitajući odredbe Poslovnika također utvrdila i određena nesuglasja pojedinih sadržaja Poslovnika, što je također važan razlog za njegove izmjene i dopune, pa predlaže da se zbog vjerodostojnosti i ozbiljnosti akta i te odredbe poprave.

I na kraju, budući su odredbe nove Glave XVII-koje se odnose na nastupanje posebnih okolnosti za održavanje sjednice Gradskog vijeća vrlo nejasne, odnosno, gotovo neprovedive, Komisija je suglasna da bi te odredbe trebalo razraditi na jasniji i jednostavniji način i to posebnim pravilima koja bi činila sastavni dio Poslovnika o radu Gradskog vijeća Grada Delnica.

Slijedom svega navedenog, Komisija predlaže da Gradsko vijeće Grada Delnica prihvati ovu inicijativu i donese odluku o pokretanju postupka za izradu Pročišćenog teksta Poslovnika sa predloženim izmjenama i dopunama.

**Ad-3/ Razmatranje Izviješća o radu Komisije za Statut, Poslovnik i normativnu djelatnost za 2021. godinu;**

Nakon uvodnog izlaganja predsjednika i rasprave u kojoj su učestvovali članovi Komisije, Komisija za Statut, Poslovnik i normativnu djelatnost jednoglasno je donijela sljedeći

**Z A K LJ U Č A K**

1. **Prihvaća se Izvješće o radu Komisije za Statut, Poslovnik i normativnu djelatnost za 2021. godinu.**
2. **Izvješće o radu Komisije za Statut, Poslovnik i normativnu djelatnost za 2021. godinu dostavlja se Gradskom vijeću Grada Delnica.**
3. **Izvješće o radu Komisije za Statut, Poslovnik i normativnu djelatnost za 2021. godinu sastavni je dio ovog zaključka.**

**Ad-4/ Razno;**

Budući nije bilo inicijative za raspravom po ovoj točci, predsjednik Komisije je zaključio sjednicu.

Dovršeno u 13,40 sati.

**PREDSJEDNIK**

**Ivica Knežević, dipl. iur., v. r.**